Eesti rahvas on küllaltki loodussõbralik. Ta armastab sügiseti marja- ja seenemetsas uidata, käia rabamatkadel, talvel on meil suurepärane võimalus suusatada ja uisutada. Aga on ka neid, kes naudivad looduse võlusid teistmoodi.  Täna räägime kalapüügist. Kalapüügist mitte kui elukutsest, vaid kui elustiilist, hobist või nagu mõned väidavad - hullusest. Kas järvedel, jõgedel, merelahtedel on küllalt tugev jää, kuidas sel talvel kaladega on, kas ikka näkkab? Lühidalt, täna räägime nii suve- kui ka talikalapüügist. Saate lõpus lubas oma sõna sekka öelda ka Vladislav Koržets.  Pildil 100-aastane kalamees Karl Plutus.